Tepişte Mehmet Sayilgano ke Zindanê Tîpê Fyî yê Wanî de yeno tetiştene  keyeyê xo ke Mûş de yo rê derheqê binpaykerdişê heqan ê zîndanî de mektubêk erşawit.
Sayilganî mektubê xo de qala nê binpaykerdişanê heqan kerde:
"-Rojnameyê Yenî Yaşamî nêno dayene
-Îdareyê zîndanî bi zordarîye keno ke tepişteyî û keyeyê ke yenê pêvînayîşan 'tuluman' xo ra bidê.
-Wextê aktîvîteya sporî yeno kêmkerdene
- Wextê pêvînayîşan yeno kêmkerdene yan zî pêvînayîşî yenê astengkerdene.
-Hacetê ma ser o dest nayenê.
-Kitabî nênê dayene
-Waştişê vurnayîşê odayan nênê caardene.
-Bi nameyê 'hûmaritişî' her roje di rey cigêrayîş yeno kerdene
-Ma zîndan de benê hedefê hêrişan. Îşkence bi tepişte Medet Oruçî ame  kerdene. Ma rê korîdoran de gef yeno werdene. Nê zîndanî de hînî asayîşê ganê ma çin o.
- Îdareyê zîndanî dest nano mektubanê ma ser o
-Ma berdişê revîr û nêweşxaneyan de sixletîye ancenê. Weşkerdişê ma bi hawayêkê temamî nêno kerdene.
-Personelê zîndanî ma sey leşkeran hesibnenê û bi nê hawayî vera ma têgêrenê.
-Kantîn zaf vay o.
-Îaşê ma zaf tay yeno dayene. "
